b'\n_START_ARTICLE_\nAleksandr Sacharuk\n_START_SECTION_\nBiografija\n_START_PARAGRAPH_\nSu t\xc4\x97vais persik\xc4\x97l\xc4\x97 gyventi \xc4\xaf Lentvar\xc4\xaf, 1985\xc2\xa0m.\xc2\xa0\xe2\x80\x93 \xc4\xaf Pagiri\xc5\xb3 kaim\xc4\x85. 1995\xc2\xa0m. baig\xc4\x97 Pagiri\xc5\xb3 gimnazij\xc4\x85, prad\xc4\x97jo studijuoti Lietuvos policijos akademij\xc4\x85. 1999\xc2\xa0m. teis\xc4\x97s bakalauras, 2001\xc2\xa0m.\xc2\xa0\xe2\x80\x93 teis\xc4\x97s magistras. Nuo 2003\xc2\xa0m. Vilniaus universitete (VU EF) studijuoja vadyb\xc4\x85 ir verslo administravim\xc4\x85._NEWLINE_Nuo 1996\xc2\xa0m. Vilniaus rajono policijos komisariato policininkas, nuo 1997 m. iki 2000\xc2\xa0m. Vilniaus rajono policijos komisariato kriminalin\xc4\x97s policijos Organizuoto nusikalstamumo tyrimo grup\xc4\x97s jaunesnysis inspektorius, nuo 2000\xc2\xa0m. iki 2002\xc2\xa0m. inspektorius. Nuo 2002\xc2\xa0m. iki 2003\xc2\xa0m. Lietuvos kriminalin\xc4\x97s policijos biuro (LKPB) Organizuoto nusikalstamumo tyrimo tarybos 2-osios valdybos 3-iojo skyriaus vyresnysis inspektorius, 2003\xe2\x80\x932006\xc2\xa0m.\xc2\xa0\xe2\x80\x93 komisaras inspektorius, 2006\xe2\x80\x932007\xc2\xa0m.\xc2\xa0\xe2\x80\x93 komisaras, nuo 2007\xc2\xa0m. (savo noru i\xc5\xa1\xc4\x97j\xc4\x99s i\xc5\xa1 tarnybos)\xc2\xa0\xe2\x80\x93 advokatas._NEWLINE_Sporto m\xc4\x97g\xc4\x97j\xc5\xb3 klubo \xe2\x80\x9ePolicija\xe2\x80\x9c \xc4\xafk\xc5\xabr\xc4\x97jas ir prezidentas, FK Policija Vilnius vadovas._NEWLINE_2008\xc2\xa0m. spalio 12 d. daugiamandat\xc4\x97je apygardoje pagal Tautos prisik\xc4\x97limo partijos s\xc4\x85ra\xc5\xa1\xc4\x85, kuriame buvo \xc4\xafra\xc5\xa1ytas 9 numeriu, i\xc5\xa1rinktas \xc4\xaf LR Seim\xc4\x85 2008-2012\xc2\xa0m. kadencijai. Nacionalinio saugumo ir gynybos komiteto narys (nuo 2008-11-20), Operatyvin\xc4\x97s veiklos parlamentin\xc4\x97s kontrol\xc4\x97s komisijos narys (nuo 2008-11-20 iki 2008-11-24), pirmininkas (nuo 2008-11-25). Tautos prisik\xc4\x97limo partijos frakcijos narys (nuo 2008-11-20), seni\xc5\xabno pavaduotojas (nuo 2008-12-09 iki 2009-09-09), frakcijos \xe2\x80\x9eViena Lietuva" narys (nuo 2009-09-10), seni\xc5\xabnas (nuo 2010-01-19). Seni\xc5\xabn\xc5\xb3 sueigos narys (nuo 2010-01-21), Tarpparlamentini\xc5\xb3 ry\xc5\xa1i\xc5\xb3 su Bulgarijos Respublika grup\xc4\x97s narys, Seimo delegacijos Vakar\xc5\xb3 Europos S\xc4\x85jungos Asambl\xc4\x97joje narys (nuo 2008-12-04)._NEWLINE_2009 m. liepos 24 d. pa\xc5\xa1alintas i\xc5\xa1 Tautos prisik\xc4\x97limo partijos (TPP) u\xc5\xbe partijos vardo \xc5\xbeeminim\xc4\x85 kaip pasitik\xc4\x97jim\xc4\x85 prarad\xc4\x99s partijos narys (taip pat pa\xc5\xa1alinti buvo Valdemaras Stan\xc4\x8dikas, Laimontas Dinius, Ligitas Kernagis)._NEWLINE_Nuo 2006\xc2\xa0m. gyvena su drauge \xc5\xbdyginta Bla\xc5\xbeyte. Dukra Auks\xc4\x97 Bla\xc5\xbeyt\xc4\x97 (g. 2008\xc2\xa0m.).'